«Παϊδάκια» κοτόπουλου με μαυρομάτικα και πράσα
Μία υπέροχη συνταγή της αείμνηστης Εύης Βουτσινά, που πρέπει οπωσδήποτε να φτιάξετε.
1 μεγάλο κοτόπουλο, κομμένο σε παϊδάκια, 2 μεγάλα ξερά κρεμμύδια, σε καρέ, το λευκό και τρυφερό πράσινο μέρος από 4 πράσα, ψιλοκομμένα, τα φύλλα από 1 μάτσο μαϊντανό, ψιλοκομμένα, 1 κουτ. σούπας ντοματοπελτές, αραιωμένος σε 200 ml νερό, 160 γρ. φασόλια μαυρομάτικα, 150 ml ελαιόλαδο, αλάτι, φρεσκοτριμμένο πιπέρι
Για τα «παϊδάκια» κοτόπουλου με μαυρομάτικα  και πράσα, προθερμαίνουμε το φούρνο στους 200° C. Bάζουμε το κοτόπουλο σε ένα μέτριο ταψί μαζί με το κρεμμύδι, το πράσο, το μαϊντανό, τα φασόλια και τα απλώνουμε ομοιόμορφα. Αλατοπιπερώνουμε, περιχύνουμε με τον αραιωμένο ντοματοπελτέ και το ελαιόλαδο και ψήνουμε για περίπου 1 ώρα και 15 λεπτά ή μέχρι να γίνει το κοτόπουλο, να μαλακώσουν τα φασόλια και να μελώσει η σάλτσα.Αν κατά τη διάρκεια του ψησίματος εξατμιστούν τα υγρά, τότε προσθέτουμε λίγο ζεστό νερό και συνεχίζουμε το ψήσιμο.
Κοτόπουλο,Μαϊντανός,Πράσα